1998. aasta ujumise maailmameistrivõistlused
1998. aasta ujumise maailmameistrivõistlused olid 8. maailmameistrivõistlused ujumises, mis toimusid 8.–17. jaanuarini Perthis Austraalias. Varem olid ujumise maailmameistrivõistlused Perthis toimunud 1991. aastal. Võistlused korraldas Rahvusvaheline Ujumisföderatsioon (FINA). Võisteldi ujumises (meestel ja naistel oli kavas 16 ala), avaveeujumine nii meestel kui ka naistel 5 km (esmakordselt kavas) ja 25 km distantsil, vettehüpetes (5 ala nii meestel kui ka naistel; esimest korda olid kavas sünkroonhüpped 3 m hoolaualt ja 10 m tornist), kujundujumises (naistele 3 ala) ja veepallis (nii meestele kui ka naistele).